
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 643 

26 Αυγούστου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κήρυξη υποχρεωτικής της από 20.5.94 ΣΣΕ των δε- 
δροανθοκηπουρών Ξενοδοχείων όλης της χώρας. . 1 

Αύξηση εφάπαξ βοηθήματος του Ταμείου Προνοίας Δι¬ 
κηγόρων Λασιθίου. 2 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Κων/νου Ψημένου (Χατζη- 
γιάννη) στην οδό Λιούρδη 11 στον Πύργο Ηλείας. . 3 

Χορήγηση άδειας ίδρυσης και λειτουργίας Μουσικής 
Σχολής στον Δημήτριο Πετρίδη. 4 

Υπαγωγή του οικισμού Πλατανιού Αργολίδας, στο 
Αστυνομικό τμήμά Νεμέας Κορινθίας. 5 

Καθορισμός κομίστρων για τις διενεργούμενες με ΦΔΧ 
οχήματα, εθνικές οδικές εμπορευματικές μεταφο¬ 
ρές. 6 

Καθορισμός αριθμού εισπρακτόρων που μπορεί να 
προσλάβει το Β.Ε.Α. με σύμβαση μίσθωσης έργου. 7 

Καθορισμός αριθμού εισπρακτόρων που μπορεί να 
προσλάβει το Επιμελητήριο Θεσπρωτίας με σύμ¬ 
βαση μίσθωσης έργου. 8 

Απαγόρευση κυνηγίου για πέντε χρόνια στη Λίμνη Παμ- 
βώτιδα, Ν. Ιωαννίνων. 9 

Απαγόρευση επ' αόριστον της Θήρας στο μόνιμο κατα¬ 
φύγιο θηραμάτων Μετσόβου, Χρυσοβίτσας και Γρε- 
βενιτίου Ν. Ιωαννίνων. 10 

Αλλαγή της επωνυμίας του Αναπτυξιακού Συνδέσμου 
της 8ης Γεωγραφικής Ενότητας σε Αναπτυξιακός 


Σύνδεσμος ΦΘΙΩΤΙΚΟΣ ΤΥΜΦΡΗΣΤΟΣ.11 

Παροχή αδείας λειτουργίας της «Α. ΣΑΡΡΗΣ ΧΡΗΜΑ¬ 
ΤΙΣΤΗΡΙΑΚΗ Α.Ε.» .12 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος στην 134/1069/ 23.6.1994 
απόφαση Υφυπουργού Υγείας, (Πρόνοιας και Κοινω¬ 
νικών Ασφαλίσεων ... 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 13067 0) 

Κήρυξη υποχρεωτικής της από 20.5.94 ΣΣΕ των δεδροαν- 
θοκηπουρών Ξενοδοχείων όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ' εξουσιοδότηση της παρ. 2 του άρθρου 81 του Ν. 
1892/90. 

3. Την αριθμ. 80170/26.7.94 απόφαση ανάθεσης αρ¬ 
μοδιοτήτων στον Υφυπουργό Εργασίας (ΦΕΚ 585/ 
27.7.94). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 30.6.94. 

5. Τα στοιχεία του φακέλλου από τα οποία προκύππτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 20.5.94 ΣΣΕ των 
δεδροανθοκηπουρών Ξενοδοχείων όλης της Χώρας για 
όλους τους εργοδότες και εργαζόμενους του επαγγέλμα¬ 
τος στον κλάδο που αφορά αυτή. 

2. Η ισχύς της απόφαης αυτής αρχίζει από 23.5.94. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΑΔΑΜΟΠΟΥ ΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕγχοΣ ΔΕΥΤΕΡΟ) 


Αριθ. Φ.251/1341 (2) 

Αύξηση εφάπαξ βοηθήματος του Ταμείου Πρόνοιας Δικη¬ 
γόρων Λασιθίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α 165). 

2. Τις διατάξεις των άρθρων 23 παρ. 1 στοιχ. στ 24 παρ. 
1 και 2 στοιχ. γ 26 παρ. 1 και 27 παρ. 1 στοιχ δ του Ν. 
1558/85 (Α 137). 

3. Τις διατάξεις του άρθρου 27 του Ν. 2081 /92 (Α 154). 

4. Το γεγονός ότι η δαπάνη που προκαλεί η απόφαση 
αυτή βαρύνει τον προϋπολογισμό του Ταμείου Πρόνοιας 
Δικηγόρων Λασιθίου για την οποία έχει εγγράφει πίστωση 
ύψους δρχ. 4.300.000 με ΚΑΕ 0631. 

5. Την 1991/5.5.1994 απόφαση της Δ/νσης Τιμών και 
Εισοδημάτων και το αριθμ. 8139/28.2.1994 έγγραφο του 
Υπουργείου Εθνικής Οικονομίας. 

6. Την από 29.6.1992 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

7. Την γνώμη της Διοικούσας Επιτροπής του Ταμείου 
Προνοίας Δικηγόρων Λασιθίου που διατυπώθηκε κατά την 
3/11.7.1994 συνεδρίασή της. 

8. Την 2024/26.10.93 κοινή απόφαση του Πρωθυπουρ¬ 
γού και του Υπουργού Υγείας Πρόνοιας και Κοινωνικών 
Ασφαλίσεων, αποφασίζουμε: 

Το προβλεπόμενο από τις καταστατικές διατάξεις του 
Ταμείου Προνοίας Δικηγόρων Λασιθίου, εφάπαξ βοή¬ 
θημα, ορίζεται κατ’ ανώτατο όριο, στο ποσό του ενός εκα¬ 
τομμυρίου πεντακοσίων χιλιάδων (1.500.000) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. ΥΠΠΟ/ΔΙΛΑΠ/ΓΖ2258/39932 (3) 

Χαρακτηρισμός ως ιστορικού διατηρητέου μνημείου του 

κτιρίου ιδιοκτησίας Κων/νου Ψημένου (Χατζηγιάννη) 

στην οδό Λιούρδη 11 στον Πύργο Ηλείας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.Α - / 
26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». ^ 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε) Του Π.Δ. 941 /77 «περί Οργανισμού του ΥΠΠΕ». 

2. Την κοινή απόφαση του Πρωθυπουργού και του 
Υπουργού Πολιτισμού αρ. 4637/25.7.1994 «καθορισμός 


αρμοδιοτήτων του Υφυπουργού Πολιτισμού Νικολάου Ση- 
φουνάκη» (ΦΕΚ 586/Β/28.7.94). 

3. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.Β'/24.3.92). 

4. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ,ΠΟ. 

5. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

6. Όλα τα στοιχεία του φακέλου. 

7. Την ομόφωνη γνωμοδότηση του Κεντρικόύ Συμβου¬ 
λίου Νεωτ. Μνημείων με αριθμό 18/7.7.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Κων/νου Ψημένου (Χατζηγιάννη) στην 
οδό Λιούρδη 11 στον Πύργο Ηλείας, διότι πρόκειται για 
αξιόλογο κτίριο των αρχών του αιώνα μας, με ενδιαφέρο¬ 
ντα νεοκλασσικά μορφολογικά στοιχεία στις όψεις, σημα¬ 
ντικό για τη μελέτη της ιστορίας της Αρχιτεκτονικής. Επί¬ 
σης αποτελεί σημείο αναγνώρισης για τον πολεοδομικό 
ιστό της πόλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1994 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

-♦- . 

Αριθ. ΥΠΠΟ/ΚΑΤΕΧΝΙΔ/24760 (4) 

Χορήγηση άδειας ίδρυσης και λειτουργίας Μουσικής Σχο¬ 
λής στον Δημήτριο Πετρίδη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου θεσ/νίκης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπ/σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 
«προϋποθέσεις λειτουργίας τμήματος κρουστών, ΥΠΠΟ/ 
ΓΝΟΣ/33992/31.8.87 «προϋποθέσεις τμήματος κλασσι¬ 
κής κιθάρας (ΦΕΚ 500/Β/87), ΥΠΠΟ/ΓΝΟΣ/33991/ 
23.10.87 «Προϋποθέσεις λειτουργίας τμήματος Κλαβι- 
κύμβαλου (τσέμπαλο) (ΦΕΚ 609/Β/87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «με εντολή Υπουργού» στους Γεν. Γραμμα- 
τείς, Γεν. Διευθυντές και Προϊσταμένους των Δ/νσεων 
Τ μημάτων και Γ ραφείων της Κ.Υ. του ΥΠΠΟ (ΦΕΚ 987/Β/ 
28.11.91). 

9. Το από 22.7.1994 πρακτικό αυτοψίας της Δ/νσης 
Τεχνικών Υπηρεσιών της Νομαρχίας Μαγνησίας. 

10. Την από 30.5.1994 αίτηση του Δημητρίου Πετρίδη 
με τα συνημμένα δικαιολογητικά, αποφασίζουμε: 

1. Χορηγούμε στον Δημήτριο Πετρίδη, άδεια ίδρυσης 
και λειτουργίας Μουσικής Σχολής που θα στεγαστεί στο 
κτίριο, επί της οδού 28ης Οκτωβρίου στην Αγριά Βόλου 
και θα έχει επωνυμία «Μουσική Σχολή Δημητρίου και Ελέ¬ 
νης Πετρίδη». 

2. Η Μουσική Σχολή θα λειτουργήσει τα τμήματα ωδι¬ 
κής, αρμοδίας, αντίστιξης, φυγής, πληκτών, κλασσικής κι¬ 
θάρας και μονωδίας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1994-1995. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 7001/1/58-δ (5) 

Υπαγωγή του οικισμού Πλατανιού Αργολίδας, στο Αστυνο¬ 
μικό τμήμα Νεμέας Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α-152), όπως το τελευταίο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α-49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α-137), το οποίο 
προστέθηκε με το άρθρο 27 του Ν. 2081/1992 (Α-154). 

3. Τις διατάξεις του Π.Δ. 137/1986 «Συγκρότηση της 
Γ ενικής Γ ραμματείας Δημόσιας Τάξης σε Υπουργείο Δη¬ 
μόσιας Τάξης» (Α-51). 

4. Τις διατάξεις του άρθρου 31 παρ. 3 του Π.Δ. 161/ 
1988 (Α-74). 

5. Τις διατάξεις του άρθρου 1 παρ. Α εδαφ. 54 και 57 
της 7004/3/12ιβ από 4.10.89 απόφασης του Υπουργού 
Δημόσιας τάξης «Μεταβίβαση αρμοδιοτήτων και του δι¬ 
καιώματος υπογραφής «Με εντολή Υπουργού» στο Γ ενικό 
Γραμματέα, τον Αρχηγό της Ελληνικής Αστυνομίας, τους 
προϊσταμένους των κλάδων και άλλα όργανα του Υπουρ¬ 
γείου Δημόσιας Τάξης (Β-761). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 


Άρθρο 1 

Υπαγωγή του οικισμού Πλατανιού της Κοινότητας Αγίου 
Νικολάου 

Ο οικισμός Πλατανιού της Κοινότητας Αγίου Νικολάου 
Αργολίδας, εφεξής, υπάγεται στην αρμοδιότητα του 
Αστυνομικού τμήματος Νεμέας Κορινθίας. Η τοπική αρ¬ 
μοδιότητα του Αστυνομικού Σταθμού Σκοτεινής, περιορί¬ 
ζεται αντιστοίχως. 

Άρθρο 2 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 1994 

Ο Γ ενικός Γ ραμματέας 
ΕΥΑΓΓΕΛΟΣ ΡΟΓΚΑΚΟΣ 

-♦- 

Αριθ. Γ2/20874/3659 (6) 

Καθορισμός κομίστρων για τις διενεργούμενες με ΦΔΧ 

οχήματα, εθνικές οδικές εμπορευματικές μεταφορές. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΕΜΠΟΡΙΟΥ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 6 του Ν. 383/76 «περί διε¬ 
νέργειας εμπορευματικών μεταφορών δια φορτηγών αυ¬ 
τοκινήτων Δημοσίας Χρήσεως και άλλων τινών διατά¬ 
ξεων». 

2. Την απόφαση της Επιτροπής Τιμών και Εισοδημάτων 
με αριθμ. 2022/21.6.94. 

3. Τις διατάξεις του άρθρου 29 του Ν. 1588/85 «Κυβέρ¬ 
νηση και Κυβερνητικά Όργανα» (Α 137) όπως προστέ¬ 
θηκε στο άρθρο τούτο με το άρθρο 27 του Ν. 2081 /92 (Α 
154). 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού. 

5. Την αριθμ. 23083/94 (553/Β) απόφαση του Πρωθυ¬ 
πουργού και Υπουργού Μεταφορών και Επικοινωνιών 
«περί αναθέσεως αρμοδιοτήτων του Υπουργού Μεταφο¬ 
ρών και Επικοινωνιών στους Υφυπουργούς Μεταφορών 
και Επικοινωνιών», αποφασίζουμε: 

1. Καθορίζουμε ως εξής τα κόμιστρα των διενεργούμε- 
νων με Φ.Δ.Χ. οχήματα εθνικών οδικών εμπορευματικών 
μεταφορών: 

Α. Περιπτωσιακή Μεταφορά: 

α) Για διαδρομές μέχρι και 50 χιλιόμετρα: 

Πάγιο = 343 δρχ. ανά τόννο. 

Κατώτατο όριο = 8,30 δρχ. ανά τοννοχιλιόμετρο. 

Ανώτατο όριο = 9,60 ανά τοννοχιλιόμετρο. 

β) Σε περίπτωση εξασφάλισης από τον ίδιο φορτωτή έμ- 
φορτης επιστροφής: 

Πάγιο = 343 δρχ. ανά τόννο. 

Κατώτατο όριο = 7,40 δρχ. ανά τοννοχιλιόμετρο. 

Ανώτατο όριο = 8,50 δρχ. ανά τοννοχιλιόμετρο. 

Τα όρια 7,40 και 8,50 ισχύουν και στις δύο διαδρομές 
(πάει-έλα). 

γ) Για διαδρομές μέχρι και 50 χιλιόμετρα με ανατρεπό¬ 
μενα οχήματα: 

Πάγιο = 343 δρχ. ανά τόννο. 

Κατώτατο όριο =8,30 δρχ. ανά τοννοχιλιόμετρο. 

Ανώτατο όριο = 9,60 δρχ. ανά τοννοχιλιόμετρο. 

δ) Σε περίπτωση εξασφάλισης από τον ίδιο φορτωτή έμ- 
φορτης επιστροφής: 

Πάγιο = 343 δρχ. ανά τόννο. 

Κατώτατο όριο = 7,40 δρχ. ανά τοννοχιλιόμετρο. 

Ανώτατο όριο = 8,50 δρχ. ανά τοννοχιλιόμετρο. 

Τα όρια 7,40 και 8,50 ισχύου και στις δύο διαδρομές 
(πάει-έλα). 

ε) Για διαδρομές πάνω από 50 χιλιόμετρα: 

Πάγιο = 364 δρχ. ανά τόννο. 

Κατώτατο όριο = 8,30 δρχ. ανά τοννοχιλιόμετρο. 

Ανώτατο όριο = 9,60 δρχ. ανά τοννοχιλιόμετρο. 

στ) Σε περίπτωση εξασφάλισης από τον ίδιο φορτωτή 
έμφορτης επιστροφής: 

Πάγιο = 364 δρχ. ανά τόννο. 

Κατώτατο όριο = 7,40 δρχ. ανά τοννοχιλιόμετρο. 

Ανώτατο όριο = 8,50 δρχ. ανά τοννοχιλιόμετρο. 

Τα όρια 7,40 και 8,50 ισχύουν και στις δύο διαδρομές 
(πάει-έλα). 

Β. Χρονοναύλωση βάσει ειδικής σύμβασης μίσθωσης 
του οχήματος ή σύμβασης έργου για τη μεταφορά με κόμι¬ 
στρο διάρκειας τριών (3) μηνών τουλάχιστον: 

Γ ια διαδρομές πάνω από 50 χιλιόμετρα: 

α) Τα οχήματα κοινού φόρτου: 

Πάγιο = 364 δρχ. ανά τόννο. 

Κατώτατο όριο = 7,40 δρχ. ανά τοννοχιλιόμετρο. 

Ανώτατο όριο = ελεύθερο. 

β) Γ ια σιλοφόρα μεταφοράς γενικά χώμα τσιμέντου, ζά¬ 
χαρης, αλεύρου και λοιπών συναφών προϊόντων. 

βΐ) Σιλοφόρα οχήματα, όπου ελκυστήρας ή ρυμουλκό 
και επικαθήμενο ή ρυμουλκούμενο «ΣΙΛΟ» ανήκουν κατά 
πλήρη κυριότητα στον μεταφορέα: 

Πάγιο = 343 δρχ. ανά τόννο. 

Κατώτατο όριο = 10,30 δρχ. ανά τοννοχιλιόμετρο. 

Ανώτατο όριο = ελεύθερο. 

β2) Σιλοφόρα οχήματα με χρησιδάνειο «ΣΙΛΟ» όπου τα 
έξοδα του «ΣΙΛΟ» βαρύνουν τον μεταφορέα: 

Πάγιο = 343 δρχ. ανά τόννο. 

Κατώτατο όριο = 10,10 δρχ. ανά τοννοχιλιόμετρο. 

Ανώτατο όριο = ελεύθερο. 

β3) Σιλοφόρα οχήματα με χρησιδάνειο «ΣΙΛΟ» όπου τα 
έξοδα του «ΣΙΛΟ» βαρύνουν αυτόν που έχει την κυριότητά 
του: * 

Πάγιο = 343 δρχ. ανά τόννο. 

Κατώτατο όριο = 9,50 δρχ. ανά τοννοχιλιόμετρο. 

Ανώτατο όριο = ελεύθερο. 

β4) Εκφόρτωση 10 δρχ. ανά τόννο, όταν αυτή γίνεται με 
τα μέσα που διαθέτουν τα παραπάνω οχήματα. 

γ) Γ ια διαδρομές, γενικά μέχρι και 50 χιλιόμετρα: 

Πάγιο = 343 δρχ. ανά τόννο. 

Αποζημίωση ανά τοννοχιλιόμετρο = Με συμφωνία φορ¬ 
τωτή και μεταφορέα. 

δ) Γ ια διαδρομές μέχρι και τριάντα (30) χιλιόμετρα προς 
μεταφορά με ανατρεπόμενα οχήματα, πάσης φύσεως 
γαιών, βράχων, ορυκτών και λατομικών υλικών, προς εξυ¬ 
πηρέτηση εργοταξίων, κατασκευής τεχνικών έργων ή γε¬ 


νικά βιομηχανιών ή βιοτεχνιών καθώς και μεταφοράς έτοι¬ 
μου σκυροδέματος με ειδικοποιημένα αυτοκίνητα για την 
ίδια απόσταση: 

δΐ) Πρώτο 8ωρο απασχόλησης του αυτοκινήτου ανά 
24ωρο. 

Με ημερήσιο μίσθωμα 49.800 δρχ. ανά αυτοκίνητο. 

δ2) Δεύτερο ή τρίτο 8ωρο απασχόλησης του αυτοκινή¬ 
του ανά 24ωρο. 

Με ημερήσιο μίσθωμα 42.000 δρχ. ανά αυτοκίνητο. 

Και στις δύο παραπάνω περιπτώσεις το συνολικό μετα- 
φερόμενο ανά 8ωρο φορτίο, καθορίζεται με συμφωνία 
φορτωτή και μεταφορέα. 

Στη σύμβαση που υπογράφεται αναφέρεται η τιμή (σε 
δρχ.) για κάθε μεταφερόμενο τόννο, η οποία προκύπτει 
από τη διαίρεση των 49.800 και 42.000 δρχ. δια του συνο¬ 
λικού μεταφερόμενου, ανά 8ωρο, φορτίου που συμφωνή- 
θηκε. 

Σε περίπτωση που ο μεταφορέας μεταφέρει μικρότερη 
ή μεγαλύτερη ποσότητα από τη συμφωνηθείσα γίνεται 
ανάλογη περικοπή ή αύξηση του ημερησίου μισθώματος. 

ε) Γ ια οχήματα σιλοφόρα μεταφοράς τσιμέντου χώμα, 
από το εργοστάσιο παραγωγής σε αποθήκες της ίδιας βιο¬ 
μηχανίας ή μεταξύ αποθηκών της ίδιας βιομηχανίας και για 
διαδρομές μέχρι και 20 χιλιομέτρων. 

Πάγιο = 245 δρχ. ανά τόννο. 

Αποζημίωση ανά τοννοχιλιόμετρο = Με συμφωνία φορ¬ 
τωτή και μεταφορέα. 

Γ. Γ ια μεταφορές, γενικά υλών ή αγαθών, που μεταφέ- 
ρονται στην κατανάλωση και των οποίων τα υλικά συ- 
σκευασίας, (κενά) επιστρέφονται από την κατανάλωση 
στο χώρο παραγωγής για επαναπλήρωση ή επανασυ- 
σκευασία, όπως μπύρα, ποτά, αναψυκτικά κ.λπ. σε φιά¬ 
λες, κιβώτια, ή φρούτα κ.λπ. σε τελάρα: 

α) Από παραγωγή σε κατανάλωση: 

Ισχύουν τα κατά περίπτωση κόμιστρα. 

β) Από κατανάλωση προς παραγωγή, (κενά κιβώτια, ή 
κενά τελάρα): 

Ισχύουν τα κατά περίπτωση κόμιστρα, υπολογιζόμενα 
όμως στο 50% του ωφελίμου φορτίου του οχήματος, εφό¬ 
σον εξαντληθεί ο μέγιστος επιτρεπόμενος όγκος φόρτω- 
σης. 

Δ. Μεταφορές εμπορευματοκιβωτίων (ΟΟΝΤΑΙΝΕΠδ): 

α) Μεταφορές παρτίδας κενών εμπορευματοκιβωτίων 
(ΟΟΝΤΑΙΝΕΠδ): 

Με συμφωνία φορτωτή και μεταφορέα. 

β) Μεταφορά ενός ΟΟΝΤΑΙΝΕΠδ των 20 ή 40 ποδών ή 
δύο ΟΟΝΤΑΙΝΕΠδ των 20 ποδών, (εφόσον το μικτό βάρος 
του αυτοκινήτου το επιτρέπει), από λιμάνι σε παραγωγική 

μονάδα για γέμισμα ή άδειασμα και επιστροφή του αυτοκι· 
νήτου με τα ΟΟΝΤΑΙΝΕΒ8 γεμάτα ή άδεια. 


Απόσταση Κατώτατο όριο Ανώτατο όριο 
(πλήρης διαδρομή) (δρχ. πάει-έλα) (δρχ. πόει-έλα) 


Μέχρι 

10 

Χλμ. 

28.440 

38.040 

» 

20 

» 

29.880 

39.360 

» 

30 

» 

31.320 

40.800 

» 

40 

» 

32.520 

42.120 

» 

50 

» 

33.840 

43.200 

» 

75 

» 

36.240 

45.840 

» 

100 

» 

39.600 

49.200 

» 

150 

» 

44.280 

54.240 


Πάνω από 150 χλμ. 147,80 δρχ./χλμ. 215,60 δρχ./χλμ. 

2. Τα κόμιστρα, (πάγιο και όρια), όπως καθορίσθηκαν 
στην παρ. 1 δεν εφαρμόζονται στις εξής περιπτώσεις: 

α) Σε Φ.Δ.Χ. αυτοκίνητα ωφελίμου φορτίου μέχρι και 
3.500 χιλιογράμμων. 

β) Στην εφαρμογή διαφόρων σχεδίων αντιμετώπισης 
εκτάκτων αναγκών (πλημμύρες, σεισμοί κ.λπ.), του 
Υπουργείου Υγείας, Πρόνοιας και Κοινωνικών Ασφαλί¬ 
σεων. 

γ) Για μεταφορές του Υπουργείου Εθνικής Αμυνας 
όταν πρόκειται για εκρηκτικά και πυρομαχικά του ΥΕΘΑ. 

3. Τα καθοριζόμενα ποσά των 343, 364 και 245 δρχ. 
ανά τόννο του πάγιου καταβάλλονται ως έχουν και δεν εί¬ 
ναι διαπραγματεύσιμα. 

4. Η παρούσα απόφαση έχει εφαρμογή μόνο για το 
οδικό τμήμα της διαδρομής. 

Για το τμήμα της διαδρομής, που το όχημα μεταφέρεται 
με πλοίο, το κόμιστρο καθορίζεται με συμφωνία φορτωτή 
και μεταφορέα. 

5. Τα κόμιστρα όπως καθορίζονται στο σύνολό τους, με 
την απόφαση αυτή, αφορούν «ΑΜΙΓΩΣ» τη μεταφορά και 
δεν περιλαμβάνονται σ' αυτά έξοδα φόρτωσης, εκφόρτω- 
σης, συσκευασίας, αποθήκευσης, περισυλλογής, φύλα¬ 
ξης (ασφάλειας εμπορεύματος κ.λπ.). Επίσης δεν αναφέ- 
ρεται σε θέματα αποζημίωσης διαμεταφορέα ή οποιοσδή¬ 
ποτε άλλου παρεμβαίνει στη μεταφορά. 

Αφορούν στην αποζημίωση του μεταφορέα για τη μετα¬ 
φορά. Αποδεικτικά στοιχεία είσπραξης είναι η φορτωτική 
του άρθρου 16 του Π.Δ. 186/92 την οποία εκδίδει ο συ¬ 
γκεκριμένος μεταφορέας. 

Προκειμένου δε περί συνεταιρισμού του Ν. 1667/86 
την παραπάνω φορτωτική εκδίδουν τα μέλη του για το συ¬ 
γκεκριμένο όχημα και για τη συγκεκριμένη μεταφορά. 

6. Η παρέκλιση από τα καθοριζόμενα στην παρ. 1 της 
απόφασης αυτής κόμιστρα, τιμωρείται, για μεν υπέρβαση 
των ανωτάτων ορίων και του παγίου, με τις διατάξεις του 
Αγορανομικού Κώδικα, δια δε μείωση των κατωτέρων 
ορίων και του παγίου, με τις διατάξεις περί αθέμητου 
ανταγωνισμού, σε συνδυασμό με τις διατάξεις των άρθρων 
385 και επομένων του Ποινικού Κώδικα, σύμφωνα με τις 
οποίες διώκεται και αυτός που καταβάλλει το μειωμένο 
κόμιστρο, δηλαδή φορτωτής και κάθε άλλο πρόσωπο που 
μεσολαβεί. 

Τα πάγια και κόμιστρα των Φ.Δ.Χ. αυτοκινήτων που κα¬ 
θορίζονται με την παρούσα, ισχύουν για κάθε περίπτωση 
μεταφορών εντός της Χώρας (μεταφορές ιδιωτών, Επιχει¬ 
ρήσεων, ή Οργανισμών Δημοσίου Τομέα κ.λπ.). 


Καταργούμε τις κοινές Υπουργικές αποφάσεις με 
αριθμ. Γ2/28572/5180/91 (673 Β) και Γ2/41011/ 
7855/92 (678 Β) και ορίζουμε ότι η παρούσα ισχύει από 
την δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

ΠΑΝΝΟΣ ΠΑΠΑΝΤΩΝΙΟΥ ΚΩΝ. ΣΗΜΙΤΗΣ 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Αθ. ΤΣΟΥΡΑΣ 

-♦- 

Αριθ. Οικ. ΚΙ-2178 (7) 

Καθορισμός αριθμού εισπρακτόρων που μπορεί να προσ- 
λάβει το Β.Ε.Α. με σύμβαση μίσθωσης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΜΠΟΡΙΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου» όπω τροποποιήθηκε και ισχύει. 

3. Τις διατάξεις του άρθρου 15 του Ν. 1735/87 Προσ¬ 
λήψεις στο Δημόσιο Τομέα, κοινωνικός έλεγχος στη Δη¬ 
μόσια Διοίκηση, Πολιτικά δικαιώματα και άλλες διατά¬ 
ξεις». 

4. Τις ανάγκες σε προσωπικό των υπηρεσιών του Βιοτε¬ 
χνικού Επιμελητηρίου Αθήνας, όπως διατυπώνονται στο 
έγγραφό του αριθμ. 1219/ 30.3.94. 

5. Το άρθρο 29Α του Ν. 1558/85 (ΦΕΚ 137/Α) που 
προστέθηκε με το άρθρο 27 του Ν. 2081/92 (ΦΕΚ 154/ 
Α). 

6. Την αριθμ. 279/13.7.94 Πράξη του Υπουργικού Συμ¬ 
βουλίου. 

7. Την αριθμ. 33361 /5.9.91 Κ.Υ.Α. «Μεταβίβαση εξου¬ 
σίας υπογραφής σύμφωνα με το άρθρο 7 παράγρ. 1 του Ν. 
1943/91 (ΦΕΚ 703/Β/5.9.91), αποφασίζουμε: 

Καθορίζουμε σε τρεις (3) τον αριθμό των εισπρακτόρων 
στους οποίους μπορεί το Βιοτεχνικό Επιμελητήριο Αθή¬ 
νας, να αναθέσει την είσπραξη των συνδρομών των μελών 
του Επιμελητηρίου για χρονικό διάστημα ενός (1) χρόνου. 

Απαιτούμενα προσόντα: Απολυτήριο υποχρεωτικής εκ¬ 
παίδευσης τουλάχιστον. 

Η αμοιβή των εισπρακτόρων θα είναι με ποσοστά επί 
των εισπράξεων, η συνολική δε δαπάνη θα ανέλθει στο 
ποσό των 12.600.000 δρχ. περίπου. Το έργο θα εκτελεί- 
ται στην περιφέρεια Αθήνας αρμοδιότητας του Επιμελη¬ 
τηρίου και θα παρακολουθείται από τη Διοικητική Επι¬ 
τροπή. 

Το όλο έργο αφορά εργασίες που δεν ανάγονται στον 
κύκλο καθηκόντων των υπαλλήλων του Επιμελητηρίου. 

Με την απόφαση αυτή προκαλείται δαπάνη σε βάρος 
του προϋπολογισμού του Επιμελητηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 

Με εντολή Υπουργών 
Οι Γενικοί Γραμματείς των Υπουργείων 
Προεδρίας της 

Κυβέρνησης Εμπορίου 

ΒΑΣ. ΤΣΙΛΙΚΑΣ Σ. ΚΟΣΜΙΔΗΣ 

- ♦- 

Αριθ. Οικ. ΚΙ-2179 (8) 

Καθορισμός αριθμού εισπρακτόρων που μπορεί να προσ- 

λάβει το Επιμελητήριο Θεσπρωτίας με σύμβαση μίσθω¬ 
σης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΜΠΟΡΙΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου» όπω τροποποιήθηκε και ισχύει. 

3. Τις διατάξεις του άρθρου 15 του Ν. 1735/87 Προσ¬ 
λήψεις στο Δημόσιο Τομέα, κοινωνικός έλεγχος στη Δη¬ 
μόσια Διοίκηση, Πολιτικά δικαιώματα και άλλες διατά¬ 
ξεις». 

4. Τις ανάγκες σε προσωπικό των Υπηρεσιών του Επι¬ 
μελητηρίου Θεσπρωτίας, όπως διατυπώνονται στο έγ¬ 
γραφό του αριθμ. 548/ 16.2.94. 

5. Το άρθρο 29Α του Ν. 1558/85 (ΦΕΚ 137/Α) που 
προστέθηκε με το άρθρο 27 του Ν. 2081/92 (ΦΕΚ 154/ 
Α). 

6. Την αριθμ. 278/13.7.94 Πράξη του Υπουργικού Συμ¬ 
βουλίου. 

7. Την αριθμ. 33361/5.9.91 Κ.Υ.Α. «Μεταβίβαση εξου¬ 
σίας υπογραφής σύμφωνα με το άρθρο 7 παράγρ. 1 του Ν. 
1943/91 (ΦΕΚ 703/Β/5.9.91), αποφασίζουμε: 

Καθορίζουμε σε έναν (1) τον αριθμό των εισπρακτόρων 
στους οποίους μπορεί το Επιμελητήριο Θεσπρωτίας, να 
αναθέσει την είσπραξη των συνδρομών των Μελών του 
Επιμελητηρίου για χρονικό διάστημα ενός (1) χρόνου. 

Απαιτούμενα προσόντα: Απολυτήριο υποχρεωτικής εκ¬ 
παίδευσης τουλάχιστον. 

Η αμοιβή του εισπράκτορα θα είναι με ποσοστά επί των 
εισπράξεων, η συνολική δε δαπάνη θα ανέλθει στο ποσό 
των 3.000.000 δρχ. περίπου. Το έργο θα εκτελείται στην 
περιφέρεια Ν. Θεσπρωτίας αρμοδιότητας του Επιμελητη¬ 
ρίου και θα παρακολουθείται από τη Διοικητική Επι¬ 
τροπή. 

Το όλο έργο αφορά εργασίες που δεν ανάγονται στον 
κύκλο καθηκόντων των υπαλλήλων του Επιμελητηρίου. 

Με την απόφαση αυτή προκαλείται δαπάνη σε βάρος 
του προϋπολογισμού του Επιμελητηρίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 

Με εντολή Υπουργών 
Οι Γενικοί Γ ραμματείς των Υπουργείων 
Προεδρίας της 

Κυβέρνησης Εμπορίου 

ΒΑΣ. ΤΣΙΛΙΚΑΣ Σ. ΚΟΣΜΙΔΗΣ 

-*- 

Αριθ. 2663 Ο) 

Απαγόρευση κυνηγίου για πέντε χρόνια στη Λίμνη Παμβώ- 
τιδα, Ν. ΙωαννΙνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 257 παρ. 2 Ν.Δ. 86/69 και 
7 παρ. 3 Ν. 177/75. 

2. Τις διατάξεις του Π.Δ. 94/93 «Καθορισμός αρμοδιο¬ 
τήτων που διατηρούνται από τον Υπουργό Γεωργίας και 
τις Περιφερειακές αρχές ή όργανα διανομαρχιακού επιπέ¬ 
δου του Υπουργείου Γ εωργίας». 

3. Το αριθμ. 4608/20.7.94 έγγραφο - εισήγηση του Δα¬ 
σαρχείου ΙωαννΙνων με τη συνημμένη σ’ αυτό αλληλογρα¬ 
φία για την απαγόρευση του κυνηγίου στη λίμνη Παμβώ- 
τιδα Ιωαννίνων. 

4. Την ανάγκη προστασίας του θηραματικού πλούτου 
της λίμνης Παμβώτιδας, αποφασίζουμε: 

Απαγορεύουμε για πέντε (5) χρόνια το κυνήγι όλων των 
θηραμάτων σ’ ολόκληρη την έκταση της λίμνης Παμβώτι¬ 
δας, στο νησί και στις ελώδεις εκτάσεις (καλαμιές) συνολι¬ 
κής έκτασης 20.000 στρεμμάτων περίπου, η οποία περι¬ 
κλείεται ολόγυρα από την παρακάτω οριογραμμή. 

Αρχίζει από τη θέση Σκάλα (Δήμου Ιωαννίνων) ακολου¬ 
θεί την παραλίμνιο λεωφόρο (έξω από το Κάστρο) μέχρι 
την πλατεία Μαβίλη. Από εκεί τη νοητή γραμμή που σχη¬ 
ματίζεται από τη λίμνη και τα οικόπεδα - Αγροκτήματα μέ¬ 
χρι τη Λιμνοπούλα. Από εκεί συνεχίζεται στο δρόμο μέχρι 
συνάντησης του Εθνικού δρόμου Ιωαννίνων - Μετσόβου - 
Τρικάλων (Αμπελόκηποι) τον οποίο ακολουθεί μέχρι το 
ρέμα «Μέγας Λάκκος» Λογγάδων, τον οποίο ακολουθεί 
μέχρι συνάντησης του Επαρχιακού δρόμου Ιωαννίνων 
Λογγάδων στη θέση Αμμορυχείο Λογγάδων. Στη συνέχεια 
ακολουθεί τον επαρχιακό αυτό δρόμο μέχρι τη θέση «Πό¬ 
ρος Λογγάδων», όπου βρίσκεται ο σταύλος Ευαγγέλου 
Αξούργου κάτοικου Λογγάδων. Από το σημείο αυτό ακο¬ 
λουθεί τη νοητή γραμμή η οποία σχηματίζεται από τις ελώ¬ 
δεις εκτάσεις (Καλαμιές) με τα αγροκτήματα κατοίκων 
Λογγάδων, Καστρίτσας και Κατσικάς μέχρι το αντλιοστά¬ 
σιο Ανατολής (Αύλακας ΓΟΕΒ). Από το σημείο αυτό στρί¬ 
βει αριστερά στον αγροτικό δρόμο μέχρι την παρυφή των 
σπιτιών. Από το σημείο αυτό ακολουθεί την παρυφή των 
σπιτιών Κοινότητας Ανατολής Συν/σμού Λασπότοπου και 
Πόλης Ιωαννίνων και φθάνει μέχρι τη θέση σκάλα όπου και 
άρχισε. 

Το Δασαρχείο Ιωαννίνων παρακαλειται για την έκδοση 
της οικείας Δασικής Αστυνομικής διάταξης Θήρας. 

Με την παρούσα δεν προκαλείται δαπάνη σε βάρος του 
Δημοσίου. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβέρνησης (άρθρο 3 Ν. 177/75 ΦΕΚ 205/Α/75) και θα 
ισχύει από το Κυνηγετικό χρόνο 1994 - 1995. 

Ιωάννινα, 3 Αυγούστου 1994 

Ο Νομάρχης 
ΑΧΙΛ. ΚΟΛΙΟΥΣΗΣ 

-♦- 

Αριθ. 2251 (10) 

Απαγόρευση επ' αόριστον της Θήρας στο μόνιμο καταφύ¬ 
γιο θηραμάτων Μετσόβου, Χρυσοβίτσας και Γρεβενι¬ 
τίου Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις: 

α) Των άρθρων 253 και 254 παρ. 1,2,3,4 του Ν.Δ. 8Θ/69 
«Περί Δασικού Κώδικα» όπως αντικαταστάθηκαν με τα άρ¬ 
θρα 3 και 4 παρ. 5,6,7,8 του Ν. 177/1975 «Περίαντικατα- 
στάσεως και συμπληρώσεως διατάξεων του Ν.Δ. 86/69». 

β) Του Π.Δ. 94/93 (ΦΕΚ 40 Α/93) «Καθορισμός αρμο¬ 
διοτήτων που διατηρούνται από τον Υπουργό και τις περ/ 
κές αρχές ή όργανα διανομαρχιακού επιπέδου του Υπουρ¬ 
γείου Γεωργίας». 

2. Την αριθμ. 38083/2188/18.5.76 απόφαση του Υπ. 
Γεωργίας, με την οποία ιδρύθηκε μόνιμο καταφύγιο θηρα¬ 
μάτων σε περιοχή του Δήμου Μετσόβου Ιωαννίνων. 

3. Την αριθμ. 64080/697/18.7.1991 απόφαση του 
Υπουργείου Γεωργίας, με την οποία έγινε τροποποίηση 
των ορίων του μονίμου καταφυγίου θηραμάτων που ιδρύ¬ 
θηκε με την 38083/2188/ 18.5.76 απόφαση Υπ. Γεωρ¬ 
γίας και περιέλαβε και εκτάσεις των κοινοτήτων Χρυσοβί¬ 
τσας και Γραβενιτίου, αποφασίζουμε: 

Απαγορεύουμε επ' αόριστον τη Θήρα κάθε θηράματος 
στην έκταση του μονίμου καταφυγίου θηραμάτων Μετσό¬ 
βου - Χρυσοβίτσας - Γρεβενιτίου, που ανέρχεται σε 
23.000 στρέμματα περίπου (εκ των οποίων 6.000 στρέμ¬ 
ματα υδάτινη επιφάνεια καί 17.000 στρέμματα μερικώς 
δασοσκεπής έκταση) και το οποίο ορίζεται ως εξής: 

Αρχίζει από πηγή «Γεωργίτση» περιοχής Δήμου Μετσό¬ 
βου και με κατεύθυνση ΒΑ αφού περάσει το ρέμα «Ποτόκι 
φθάνει στη ράχη «Σπανούρα Μουτσέλι». Από εκεί ακολου¬ 
θώντας την κορυφογραμμή «Σπανούρα Μουτσέλι» φθάνει 
στον ημιονικό δρόμο «Γίδρα - Ρουτζέλο». Στη συνέχεια 
ακολουθώντας τον ημιονικό δρόμο φθάνει στο ρέμα «Σα- 
ράτο» (τραπουνσαράτου) και ακολουθώντας το ρέμα προς 
τα κάτω φθάνει στη συμβολή με το ρέμα «Ρουτζέλο». Από 
εκεί ακολουθώντας το ρέμα «Ρουτζέλο» προς τα πάνω κα¬ 
ταλήγει στον περιφερειακό δρόμο της τεχνητής λίμνης 
πηγών Αώου (Ρείθρο). Στη συνέχεια ακολουθώντας τον 
περιφερειακό δρόμο και περνώντας από το ρέμα «Βόλια 
μέγγουλη», τη θέση «Τσιμπίδι», το ρέμα «Τσούμα τσιμπίδι» 
φθάνει στο ρέμα «Περατώρας». Από εκεί ακολουθώντας 
το ρέμα «Περατώρας» προς τα πάνω φθάνει στις «Κόκκι¬ 
νες Βρύσες» (Υψ. 2019). Από εκεί ακολουθώντας την κο- 
ρυφογραμμή Μαυροβούνιου (όρια Δήμου Μετσόβου και 
Κοινότητας Περιβολιού Γρεβενών) και περνώντας από 
Υψ. θέση 2004 και θέση «Καπετάν Κληδή» (Υψ. 2036) 
φθάνει στη θέση «Αυτιά Φλέγγα» (Υψ. 2159). Από εκεί 
κατεβαίνοντας στη ράχη «Φλέγγα» (όρια Δήμου Μετσόβου 
και Κοινότητας Φλαμπουραρίου) και περνώντας από τη 


θέση «Ασπρα λιθάρια» (Υπ. 1736), βρύση Σαοακατοα- 
ναίων, ακολουθεί προς τα κάτω το ρέμα «Μουρτζιάς» μέ¬ 
χρι συναντήσεως του ποταμού Αώου. Στη συνέχεια ακο¬ 
λουθώντας την κοίτη του ποταμού Αώου προς τα πάνω 
(όρια Δήμου Μετσόβου και Κοινοτήτων Φλαμπουραρίου 
και Γρεβενιτίου) φθάνει στο κυρίως φράγμα της τεχνητής 
λίμνης Πηγών Αώου από εκεί ακολουθώντας τον περιφε¬ 
ρειακό δρόμο της λίμνης προς Μέτσοβο, διέρχεται από το 
1 ο και 2ο φράγμα στη θέση «Πέντε Αλώνια» περιοχής Κοι¬ 
νότητας Γρεβενιτίου, από το Ιο, 2ο, 3ο και βοηθητικό 
φράγμα Ποριτσιών στη θέση «Πολιτσιές» περιφέρειας 
Κοινότητας Χρυσοβίτσας και ακολουθώντας πάντοτε τον 
περιφερειακό δρόμο στην περιοχή του Δήμου Μετσόβου, 
φθάνει στην πηγή «Γεωργίτση» απ' όπου άρχισε. 

Η δίωξη των επιβλαβών θηραμάτων μέσα στο καταφύ¬ 
γιο, ενεργείται σύμφωνα με τα άρθρα 4 παρ. 7 του Ν. 
177/75 και 3 της 414985/ 29.11.1985 κοινής απόφα¬ 
σης. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 παρ. 9 του ΝΔ 86/69 «Δασικός Κώ¬ 
δικας» και 9 παρ. 3 της αριθμ. 414985/ 29.11.85 (ΦΕΚ 
757/Β/18.12.85) κοινής απόφασης («Μέτρα διαχείρισης 
της άγριας πτηνοπανίδας». 

Με την παρούσα δεν προκαλείται δαπάνη σε βάρος του 
Δημοσίου. 

Η απόφαση αυτή να δημοσιευθεί στην Εφημερίδα της 
Κυβέρνησης (άρθρο 3Ν 177/75 - ΦΕΚ 205/Α/75) και θα 
ισχύει από το κυνηγετικό έτος 1994 -1995. 

Ιωάννινα, 18 Ιουλίου 1994 

Ο Νομάρχης 
ΑΧΙΛΛΕΑΣ ΚΟΛΙΟΥΣΗΣ 

-♦- 

Αριθ. 16871 (11) 

Αλλαγή της επωνυμίας του Αναπτυξιακού Συνδέσμου της 

8ης Γεωγραφικής Ενότητας σε Αναπτυξιακός Σύνδε¬ 
σμος ΦΘΙΩΤΙΚΟΣ ΤΥΜΦΡΗΣΤΟΣ. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Την 9384/11.7.1988 κοινή απόφαση του Υπουργού 
Εσωτερικών, Εθνικής Οικονομίας και ΠΕΧΩΔΕ (ΦΕΚ 529/ 
27.7.1988 τ.Β'). 

2. Τις παρακάτω σύννομες αποφάσεις των ΟΤΑ της 8ης 
Γεωγραφικής Ενότητας α) Κοινότητας Αγ. Γεωργίου 
Τυμφρ. 31 /93 β) Κοινότητας Μεσ. Κόψης 28/93 γ) Κοινό¬ 
τητας Μεγ. Κόψης 25/93 δ) Κοινότητας Μερκάδας 29/ 
1993 ε) Κοινότητας Νεοχωρίου Τυμφρ. 24/93 στ) Κοινό¬ 
τητας Δικάστρου 24/93 ζ) Κοινότητας Παλαιοκάστρου 
23/93 η) Κοινότητας Τυμφρηστού 55/93 θ) Κοινότητας 
Περιβλέπτου 22/93 ι) Κοινότητας Πιτσιωτών 34/93 και κ) 
Κοινότητας Μαυρίλου 19/93. 

3. Την γνωμοδότηση του Νομαρχιακού Συμβουλίου Φθι¬ 
ώτιδας όπως διατυπώνεται στο αριθ. 1/27.1.1994 πρα¬ 
κτικό του, το οποίο γνωμοδοτεί υπέρ της αλλαγής της 
Επωνυμίας του Αναπτυξιακού Συνδέσμου της 8ης Γ εω¬ 
γραφικής Ενότητας σε Αναπτυξιακός Σύνδεσμος ΦΘΙΩΤΙ- 
ΚΟΣ ΤΥΜΦΡΗΣΤΟΣ. 

4. Τις διατάξεις των άρθρων 190 και 196 του Π.Δ. 
323/89 «Δημοτικός και Κοινοτικός Κώδικας». 

5. Την 7262/1.4.1993 απόφασή μας, με την οποία συ- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στάθηκβ-ο Αναπτυξιακός Σύνδεσμος της 8ης Γεωγραφι- 
κής Ενότητας, αποφασίζουμε: 

Τροποποιούμε την παρ. 1 της 7262/1.4.1993 απόφα¬ 
σής μας ως κατωτέρω: 

Συστήνουμε αναπτυξιακό σύνδεσμο της 8ης Γεωγραφι- 
κής Ενότητας Ν. Φθ/δας αποτελούμενο από τις Κοινότη¬ 
τες Αγ. Γεωργίου Τυμφρ., Μεσ. Κόψης, Μεγ. Κόψης, 
Μερκάδας, ΝεοχωρΙου Τυμφρ., Δικάστρου, Παλαιοκά¬ 
στρου, Περίβλεπτου, Πιτσιωτών, Τυμρηστού και Μαυρίλου 
με την επωνυμία «Αναπτυξιακός Σύνδεσμος ΦΘΙΩΤΙΚΟΣ 
ΤΥΜΦΡΗΣΤΟΣ». Κατά τα λοιπά ισχύει η 7262/ 1.4.1993 
απόφασή μας. 

Αροτελεύτιο άρθρο 

1. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού των παραπάνω 
ΟΤΑ. 

Η παρούσα να δημοσιεθεί στην Εφημερίδα της Κυβερ- 
νήσεως. 

Λαμία, 3 Αυγούστου 1994 

Ο Νομάρχης 
ΧΡΗΣΤΟΣ ΘΕΟΔΩΡΟΥ 

- + - 

Αριθ. Ε.Κ. 194 (12) 

Παροχή αδείας λειτουργίας της «Α. ΣΑΡΡΗΣ ΧΡΗΜΑΤΙ¬ 
ΣΤΗΡΙΑΚΗ Α.Ε.» 

ΑΠΟΦΑΣΗ 

της 13ης/28.6.1994 συνεδριάσεως 
του Δ.Σ. της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του Ν. 1969/1991 «Εταιρείες Επενδύ¬ 
σεων Χαρτοφυλακίου, Αμοιβαία Κεφάλαια, διατάξεις εκ¬ 
συγχρονισμού και εξυγιάνσεως της Κεφαλαιαγοράς και 
άλλες διατάξεις», όπως τροποποιήθηκε, συμπληρώθηκε 
με τους Ν. 2166/1993, Π.Δ. 433/1933, Ν. 2198/1994 και 
ιχύει σήμερα. 

2. Τον Ν. 1806/1988 «για την τροποποίηση της νομο¬ 
θεσίας για τα χρηματιστήρια και άλλες διατάξεις». 


3. Την από 6.4.1994 αίτηση της Εταιρείας. 

4. Το ερωτηματολόγιο το οποίο υπέβαλε συμπληρω¬ 
μένο στην Επιτροπή Κεφαλαιαγοράς η υπό ίδρυση Εται¬ 
ρεία. 

5. Σχετική εισήγηση της Γεωρ. Καλλία, αποφασίζει ομό¬ 
φωνα: 

Παρέχει την άδεια της για την λειτουργία της Ανώνυμης 
Χρηματιστηριακής Εταιρείας με την επωνυμία «Α. ΣΑΡ¬ 
ΡΗΣ ΧΡΗΜΑΤΙΣΤΗΡΙΑΚΗ Α.Ε.» με μετοχικό κεφάλαιο 
100.000.000 δρχ.. 

Το πρώτο Διοικητικό Συμβούλιο της Εταιρείας θα συ¬ 
γκροτηθεί από τους: 

1. Σαρρή Αντώνιο Πρόεδρος 

2. Πετρόπουλο Δημήτριο Μέλος 

3. Δακορώνια Νικόλαο Μέλος 

4. Χαρδαλιά Βασίλειο Μέλος 

5. Γιαννιώτη Δημήτριο Μέλος 

6. Σαρρή Σταματίνα Μέλος 

7. Παπούλια Γεώργιο Μέλος 

Ως Χρηματιστηριακός Εκπρόσωπος της Εταιρείας ορί¬ 
ζεται ο Παπούλιας Γ εώργιος. 

Η παρούσα να δημοσιεθεί στην Εφημερίδα της Κυβερ- 
νήσεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

» 

Στην 134/1069/23.6.1994 Απόφαση του Υφυπουργού 
Υγείας, Πρόνοιας και Κοιν. Ασφαλίσεων «χορήγηση επιδό¬ 
ματος θέρους στους συνταξιούχους του Τ.Ε.Α.Α.» που δη¬ 
μοσιεύτηκε στο ΦΕΚ 527/ 7.7.1994, (τεύχος Β') γίνεται η 
παρακάτω διόρθωση σφάλματος: 

«Στον τέταρτο στίχο του κειμένου της Απόφασης αντί 
του εσφαλμένου «επιδότησης θέρους» να τεθεί το ορθό 
«επιδόματος θέρους». 

(Από το Υπουργείο Υγείας, 
Πρόνοιας και Κοινωνικών Ασφαλίσεων 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



